als_Latn dik_Latn sag_Latn
Rudina HOXHA
Presidenti i forumit më të vjetër në Europë, Forumit Europian “Alpbach”, Z. Franz Fischler, jep përshtypjet dhe mendimet pas vizitës së tij të parë në Shqipëri në një intervistë ekskluzive për Gazeten “Panorama.”
Sipas Fischler, Shqipëria duket gati të nisë bisedimet për të hyrë në BE por sipas tij nuk duhet bërë gabimi që shumë vende kandidate për në BE po e bëjnë. “Ato përqëndrohen më së shumti tek përgatitja për këto bisedime por sfida kryesore është përgatitja e vendit. Pra, reformat, që janë të nevojshmë, për të nxitur investimet dhe për të rritur kapacitetet administrative, përfshirja e intelektualëve, akademikëve dhe universiteteve në të tërë këtë process,” thotë Z. Fischler, i cili ka shërbyer 5 vite si këshilltar i qeverisë kroate e cila arriti ta fusë vendin e saj në BE.
Personaliteti i shquar, i cili takoi edhe Presidentin e Shqipërisë, Z. Bujar Nishani, vlerëson rolin e Shqipërisë në bashkëpunimin rajonal si parakusht për të ardhmen e Ballkanit.
Forumi Alpbach është krijuar në 1945 (mbush 70 vjt këtë vit) në Alpbach, Tirol (Austri.) Ai mbledh çdo gusht ekspertë dhe studentë nga 70 vende të botës për të diskutuar dhe propozuar zgjidhje për problemet kyçe të Europës dhe botës.
Ndërsa ditën e premte, në ambjentet e Universitetit “Luarasi”, Forumi “Alpbach” organizoi konferencën me temë “Siguria në shekullin e 21-të”.
Cili është vlerësimi juaj për Konferencën “Security in the 21st century; We the young generation do care” që u organizua në Tiranë nga IG Alpbach Albania dhe për këtë vizitë të parë të juajën në Shqipëri?
Pikë së pari, jam me të vërtëtë krenar sepse nuk e kisha pritur që kjo konferencë të organizohej në mënyrë kaq perfekte dhe së dyti përmbajtja ose tema e saj ishte shumë e gjetur. Fjalimet që u mbajtën gjatë kësaj konference ishin shumë të mira, I vlerësoj ato së tepërmi dhe shpresoj që pjesëmarrësit patën të njëjtën ndjesi. Është një kontribut thelbësor që integrimi brenda rajonit po zhvillohet dhe kjo sjell progres. Ashtu siç edhe Ambasadori i OSBE-së në Tiranë, Z. Florian Raunig, tha ky është një parakusht për të ardhmen e këtij rajoni sepse Europa nuk është e interesuar (po citoj fjalët e tij) tek ato që shkaktojnë rrëmuja. Europa është e interesuar për partnerë dhe në këtë mënyrë, ju do të bëheni një partner i vërtetë.
Së dyti, pata përshtypjen që Shqipëria është gati të nisë bisedimet për tu bërë një anëtar i BE-së. Por më duket se shumë duhet të bëhet jo vetëm për të përgatitur bisedimet sepse ky është një gabim, i cili ndodh pothuajse në të gjitha vendet kandidate për në BE. Ato përqëndrohen më së shumti tek përgatitja për këto bisedime por sfida kryesore është përgatitja e vendit. Reformat, që janë të nevojshmë, për të nxitur investimet dhe për të rritur kapacitetet administrative, përfshirja e intelektualëve, akademikëve dhe universiteteve në të tërë këtë proces.
Dhe mbi të gjitha, dhe kjo është detyra e politikës, të kesh një strategji. Mendoj se Shqipëria, për interesin e saj, të përcaktojë atë çka ajo konsideron si rol të saj të ardhshëm. Sepse vetëm kështu ju do të keni një strukturë të qartë, kush janë prioritetet, kush janë aspektet më të rëndësishme dhe ato më pak të rëndësishme e të tjera si këto.
Nga takimet dhe bisedat, a krijuat një përshtypje të parë për të rinjtë shqipëtarë, që do të jenë e ardhmja e integrimit europian të vendit?
Në fakt, nuk pata një kontakt intensiv me ta. Por duke gjykuar nga audienca që ishin më së shumti të rinj, mendoj se e shikon në fytyrat dhe sytë e tyre nëse e vlerësojnë apo jo atë që po ndodh.Nëse janë me mendje të hapur apo jo . Dhe këtu pata një përshtypje pozitive.
Si e shikoni rolin ose pozicionin e IG Albpach Albania në Forumin e Integrimit Europian “Alpbach” (EFA)?
IG Alpbach Albania nuk ka një pozicion specifik në këtë Forum por mund të them se ky grup është ndër më aktivët dhe kontribuon më shumë se sa mesatarja e numrit të IG-ve. Pak a shumë ne numërojmë 30 IG dhe 5-10 të tjerë të cilët janë aq aktivë sa ç’është IG Alpbach Albania.
A u plotësuan pritshmëritë e juaja lidhur me atë çfarë ju kishit dëgjuiar për Shqipërinë?
Kam dëgjuar shumë për Shqipërinë por s’kam qënë më parë. Kjo është hera e parë këtu. Kam qënë në të gjitha vendet e Ballkanit. Në disa prej tyre edhe disa herë. Mund të jap gjykimin tim me sa kam mundur të shoh këtu gjatë kësaj vizite. Është e dukshme se ju keni bërë një progres të vërtetë në vitet e fundit . Më shumë se disa vende të tjera. Kur u përgatita për këtë udhëtim, pashë se edhe në vitet më të vështira të krizës ekonomike në Europë, kur shumë nga vendet e BE-së patën një rënie, por edhe në vitet e fundit, si 2010, 2011, Shqipëria ka pasur gjithnjë një rritje prej 2 përqind. Ndërsa shikoj edhe qytetin, mendoj se jam i befasuar nga vendi juaj në një mënyrë pozitive.
Si kontribuon Forumi Europian “Alpbach” në të ardhmen e një vendi?
Le të jemi të qartë. Ne nuk jemi politikëbërës në Alpbach. Ajo që ne mund të ofrojmë është një platformë për të hapur dialog, shkëmbim të mendimeve të ndryshme me qëllim që secili të marrë një vendim. Gjithashtu ne ofrojmë informacion, dialog dhe ajo që ne do të donim të ofronim gjithnjë e më shumë dhe kjo ka të bëjë me Bashkimin Europian është se ne do të donim të ishim një referencë. Për shembull nëse një biznesmen shqiptar vjen në Alpbach dhe takohet me studentët atje, ne mund ta sigurojmë se këta student janë të pajisur me një kapacitet për leadership, Dhe kjo është e rëndësishme për kompanitë këtu sepse siç e theksova edhe dje “Aseti ynë në Europë është në parim ajo që kemi në trurin tonë. “
Në të njëjtën kohë, kjo do të thotë se për një kompani, aseti kryesor është që në krye ata të kenë menaxherë të mire., Nëse ne do të jepnim sado pak kontribut në këtë aspekt dhe njerëzit të kontaktonin grupet respektive të IG-ve sepse atje ka shumë mundësi të gjejnë kandidatë të mirë për një vend pune, ne do të ishim të kënaqur sepse kështu ne do të kontribuojmë shumë në të ardhmen e vendit.
Forumi Alpbach 2015 do ti dedikohet pabarazisë. Kush është ftesa juaj për studentët shqipëtarët, dhe jo vetëm, që të marrin pjesë në të këtë vit?
Ftesa ime është: pikë së pari do të diskutojmë një temë që lidhet edhe me vendin tuaj: pabarazinë dhe si ta zvogëlojmë praninë e saj në aspektin ekonomik. Ne do të shohim edhe aspektet e tjera të pabarazisë. Shpresojmë që kjo të zgjojë një interest ë madh me qëllim që Shqipëria të përfitojë prej saj.
Së dyti, Forumi Europian i Alpbach mbush 70 vjet këtë vit. Për këtë arsye, ne do të prezantojmë disa element të rinj në program si për shembull, do të kemi një përfshirje më të madhe të artistëve ndërsa çdo sesion do të hapet nga një event kulturor, komplet ndryshe nga e kaluara. Të gjitha ndërhyrjet do të bëhen nga femrat dhe kjo është pak unike. Secila do të jetë një shenjë se ne jemi seriozë në kontekstin e një tjetër çështjeje që ka të bëjë më pabarazinë dhe kjo është diversiteti. Do të organizojmë edhe shumë formate të ndryshme. Vetëm në aspektin e dialogut politik, ne do të orgazojmë 20 sesione. Ne do të sigurohemi se kushdo që do të vi në Alpbach do të gjejë atë që i intereson dhe kjo është progres.
Së fundmi, dua të theksoj se një bashkëpunim me Alpbach Luxembourg Group (Grupi “Alpbach” nga Luksemburgu) , i nisur vitin e kaluar, do të vazhdojë. Ky grup, I përbërë nga njerëz të njohur, po bëhet gjithnjë e më i madh. Pak a shumë 40 vetë nga ky grup do të jetë të pranishëm në këtë Forum këtë vit. Këta përfaqësues janë të hapur për bisedime dhe ata kontribuojnë ndaj objektivave të rinj të Kombeve të Bashkuara, pra, objektivave që kanë të bëjnë me qëndrueshmërinë, të cilat do të vendosen nga Asambleja e Përgjithshme e Kombeve të Bashkuara dy javë më vonë në Nju Jork.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn